Αθλητικά γεγονότα του 2009/Οκτώβριος

Μερικά αθλητικά γεγονότα που έλαβαν χώρα τον Οκτώβριο του 2009.

 2 Οκτωβρίου 
Η Διεθνής Ολυμπιακή Επιτροπή αποφασίζει οι Ολυμπιακοί Αγώνες του 2016 να διεξαχθούν στο Ρίο ντε Τζανέιρο. Θα είναι η πρώτη φορά που η κορυφαία διοργάνωση πρόκειται να λάβει χώρα στην Νότια Αμερική. 

 3 Οκτωβρίου 
Υδατοσφαίριση: Η γυναικεία ομάδα της Βουλιαγμένης κατακτά τον δεύτερο διεθνή της τίτλο μέσα στο 2009. Πρόκειται για το Ευρωπαϊκό Σούπερ Καπ, έπειτα από νίκη επί της ρωσικής Στουρμ Τσέχοφ με 11-6 στο κολυμβητήριο του Λαιμού. 

 4 Οκτωβρίου 
Πετοσφαίριση: Το Ευρωπαϊκό πρωτάθλημα πετοσφαίρισης γυναικών κατακτά η Ιταλία, νικώντας στον  τελικό στο Λοτζ την ομάδα της Ολλανδίας, με 3-0 σετ. Την τρίτη θέση κατέλαβε η διοργανώτρια χώρα, έπειτα από νίκη επί της Γερμανίας, με 3-0. 

 9 Οκτωβρίου 
Για νέα θητεία επανεκλέγεται στην προεδρία της ΔΟΕ ο Βέλγος Ζακ Ρογκ. 
Καλαθοσφαίριση: Το γυναικείο πρωτάθλημα του NBA (WNBA) κατακτά η ομάδα των Φοίνιξ Μέρκιουρις, με νίκες 3-2 επί των Ιντιάνα Φίβερ στους τελικούς. 

 13 Οκτωβρίου 
Αλπικό σκι: Την αποχώρησή του από την ενεργό δράση ανακοινώνει ο ολυμπιονίκης και 3 φορές παγκόσμιος πρωταθλητής, Αυστριακός Χέρμαν Μάιερ. 
Ποδόσφαιρο: Το βραβείο Golden Foot απονέμεται στον Ροναλντίνιο. 

 16 Οκτωβρίου 
Ποδόσφαιρο: Ολοκληρώνεται με τον τελικό στο Κάιρο το Παγκόσμιο Κύπελλο ποδοσφαίρου κάτω των 20 ετών. Η Γκάνα κατακτά για πρώτη φορά - και για πρώτη φορά στην ιστορία της διοργάνωσης ομάδα από την Αφρική- τον τίτλο. Η ομάδα της Αφρικής νίκησε στα πέναλτι με 4-3 τη Βραζιλία. Το χάλκινο μετάλλιο κατέκτησε η Ουγγαρία νικώντας με 2-0 την Κόστα-Ρίκα, επίσης στα πέναλτι.

 18 Οκτωβρίου 
Γυμναστική: Ο Ρουμάνος Μάριαν Ντραγκουλέσκου, γίνεται στο παγκόσμιο πρωτάθλημα ενόργανης γυμναστικής στο Λονδίνο ο πρώτος αθλητής που κατακτά τέσσερις παγκόσμιους τίτλους στο άλμα. Μία ημέρα πριν ο 29χρονος σταρ της γυμναστικής είχε κατακτήσει το χρυσό μετάλλιο και στις ασκήσεις εδάφους. 
Μηχανοκίνητος αθλητισμός: Ο  Βρετανός Τζένσον Μπάτον αναδεικνύεται παγκόσμιος πρωταθλητής της Φόρμουλα Ένα για πρώτη φορά στην καριέρα του, με 89 βαθμούς, παρά τη νίκη του Μαρκ Γουέμπερ στο Γκραν Πρι του Ιντερλάγκος στη Βραζιλία. Στο πρωτάθλημα κατασκευαστών, τον τίτλο εξασφάλισε η Brawn GP. 

 25 Οκτωβρίου 
Μηχανοκίνητος αθλητισμός: 
Ο Σεμπαστιάν Λεμπ κατακτά για 6η φορά τον παγκόσμιο τίτλο στο Παγκόσμιο πρωτάθλημα ράλλυ οδηγών μετά τη νίκη του στο ράλι της Ουαλίας. 
 Ο Βαλεντίνο Ρόσι κατακτά για 7η φορά τον παγκόσμιο τίτλο στο Moto GP μετά την τρίτη θέση που κατέκτησε στη πίστα Σεπάνγκ στο GP Μαλαισίας. 

 10